**Piston-Cup 2022 Säännöt**

Piston-Cup on Rauman Urheiluautoilijat ry:n jäsenille tarkoitettu yhdessä olemisen ja tekemisen tapahtuma, ”pilke silmäkulmassa” ajettava jäsentenvälinen neljän (4) osakilpailun sarja. Paikka Koivuniemessä.

**Suljettu tapahtuma** Tapahtuma on suljettu, osanotto siihen on sallittu ainoastaan RauUA:n hyväksytyille jäsenille. Rauman UA vastaa pistelaskennasta.

**Ilmoittautuminen** Ilmoittautuminen alkaa tapahtumapäivänä (torstaisin) klo 17.00 toimistoon. Ja kilpailu alkaa 18.00

Osallistuminen tapahtumaan omalla vastuulla, alle 18-vuotiaalla on oltava vastuullinen huoltaja paikalla.

**Osallistumismaksu** 15€ / osakilpailu Tai koko kausi 50€

**Palkitsemiset** Yksittäisessä osakilpailussa ei jaeta palkintoja.

Sarjan lopputulosten mukaisesti palkitaan kunkin luokan kolme parasta kuljettajaa pokaalilla.

Osallistumismaksuilla kerätyt varat käytetään Piston-Cup sarjan päätöstapahtumaan.

**Ajettavat luokat** Ajettavat luokat: yleinen,

naiset (oltava useampi kuin kolme osanottajaa)ja nuoret.Cross karteilla on oma luokkansa, jossa toimitaan Crosskartien luokkajaon mukaan.

Samana vuonna 18 vuotta täyttävä saa päättää, ajaako nuorissa vai yleisessä. Nuorten luokan kuljettajan on täytettävä samana vuonna vähintään 13 vuotta, eivätkä tätä nuoremmat saa ajaa tapahtumassa edes kilpailun ulkopuolella(poislukien Crosskart kuljettajat, jossa ajetaan Crosskartien omien ikäjakojen mukaan).

Kuljettaja voi ajaa osakilpailussa vain yhdessä luokassa, samalla autolla voi ajaa useampi kuljettaja.

**Ajotapa ja tulokset** Sprint-tyyppinen kilpailu, jossa ajetaan kilpailujohtajan määrittelemä reitti.

Lippu- tai keppilähetyksellä kaksi ajokertaa/kuljettaja, 1-3km reitillä, ajanotto.

Parempi aika ratkaisee, tasatuloksessa lasketaan yhteen molempien ajokertojen aika, joka ratkaisee sijoituksen.

Vilppilähdöstä aikaan lisätään 1 min.

**Lopputulokset** Sarjan lopputulokset määräytyvät pisteiden mukaan, lopullisissa tuloksissa jokaiselle kuljettajalle lasketaan 3 pistettä kutakin osallistuttua osakilpailua kohti (osallistuttu osakilpailu = vähintään yksi lähtö, sijoituspisteet taulukossa, Liite 1).

Tasatuloksessa ratkaisevat ensisijaisesti osakilpailujen sijoitukset ja mikäli tämä ei tuo ratkaisua, niin sijoitus on tasatulos.

**Harjoittelu ja testaus** Tapahtumapäivänä on harjoittelu kielletty kokonaan ja testaaminen sallittu ainoastaan radan asfalttiosuuksilla, ei missään tapauksessa varikolla, katsomon takana tai muualla radan ulkopuolella.

Testaaminen lopetettava 2 tuntia ennen kilpailun alkua.

**Ajosuoritus** Noudatettava tapahtumajohtajan, lähettäjän ja muiden toimitsijoiden ohjeita ja määräyksiä.

Ajosuorituksen aikana autossa saa olla ainoastaan kuljettaja.

**Autot ja renkaat** Kaikki kilpa-autot, autossa oltava ryhmänsä mukaiset turvavarusteet.

Päävirtakatkaisin pakollinen jokaisessa autossa.

Rikkinäisellä autolla ajo kielletty.

Renkaat vapaat.

Tapahtumajohtajan ja/tai katsastuspäällikön katsoessa auton olevan puutteellinen turvavarusteiltaan tai muuten vaarallinen kuljettajalle itselleen, toimitsijoille tai yleisölle, voivat he estää kyseisen auton osallistumisen tapahtumaan.

Ensimmäisessä kilpailussa, tai kuljettajan niin halutessa jo aikaisemmin, jokaiselle kuljettajalle annetaan kilpailunumero, jota ko. kuljettaja käyttää koko kauden ajan. Kuljettajan vastuulla on huomioida, että samalla autolla ajettaessa ajanotto tietää, kuka kuljettaja milloinkin on ajovuorossa.

**Ajovarusteet** Kypärä ja ajopuku pakolliset, muitakin varusteita suositellaan käytettäväksi.

**Varikkopaikka** Varikkopaikalla oltava voimassa oleva sammutin.

Nestevuotojen pääsy maastoon estettävä.

Varikkopaikka pidettävä siistinä ja poistuttaessa jätettävä siistiksi.

**Tapahtumapäivät**

5.5.2022 Koivuniemi

9.6.2022 Koivuniemi

11.8.2022 Koivuniemi

8.10.2022 Koivuniemi (päätöskilpailu)

Muutokset tapahtumapäiviin mahdollisia, ja niistä tiedotetaan hyvissä ajoin etukäteen.

**Liite 1**

**Pistelasku** Yleinen:

1. 15p
2. 12p
3. 10p
4. 9p
5. 8p
6. 7p
7. 6p
8. 5p
9. 4p
10. 3p
11. 2p
12. 1p

Naiset ja Nuoret:

1. 7p
2. 5p
3. 4p
4. 3p
5. 2p
6. 1p

Ylläolevat sijoituspisteet kuljettaja saa neljästä sijoituksesta osakilpailussa ja tämän lisäksi jokainen kuljettaja kustakin osallistutusta osakilpailusta 3 pistettä osallistumisesta.